VALIKKURSUSE KURSUSEPASS
	Kursuse nimetus
	Globaliseeruv maailm

	Kursuse maht
	10 kontakttundi, 10 tundi Moodles (20 x 70 minutit, sh iseseisev töö)

	Kursuse juhendaja

Veronika Zhurina
NERGi bioloogiaõpetaja

	Eesmärgid
	
· Anda õpilastele ülevaade globaliseeruva maailma peamistest protsessidest ja probleemidest.
· Kujundada oskus analüüsida maailma aktuaalsete probleemide põhjuseid, tagajärgi ja omavahelisi seoseid nii kohalikul kui ka globaalsel tasandil.
· Arendada õpilaste allikakriitilisust, infootsinguoskust ja oskust hinnata meedias levivat teavet.
· Teadvustada igapäevaste valikute mõju keskkonnale, ühiskonnale ja maailma arengule.
· Kujundada arusaama säästva arengu, õigluse, sallivuse, kaasamise ja rahvusvahelise koostöö tähtsusest.
· Arendada õpilaste empaatiavõimet ning võimet mõista erinevate inimeste ja ühiskonnarühmade olukorda.
· Toetada aktiivse maailmakodaniku kujunemist, kes julgeb kaasa mõelda, oma seisukohti põhjendada ja ühiskonna arengus osaleda.

	Kursuse lühikirjeldus
	Valikkursus „Globaliseeruv maailm“ tõstab õpilaste teadlikkust maailma aktuaalsetest probleemidest, uurides nende põhjuseid ja mõju nii kohalikul kui ka globaalsel tasandil ning julgustab reaalsete näidete ning arutelude toel olema aktiivne maailmakodanik, kelle jaoks on tähtsad ühiskonna säästev ja jätkusuutlik areng, õiglus, sallivus, kaasamine ja koostöö.
Teemad: 
1. Rahvastikukasv ja linnastumine
2. Rahvastikuränne ja pagulus
3. Relvastatud konfliktid
4. Rahvusvaheline koostöö
5. Areng, vaesus ja arengukoostöö
6. Ökoloogiline jalajälg
7. Ringmajandus ja rohepööre
8. Tööliste õigused ja lapstööjõu kasutamine
9. Tarbimisühiskonna esitlused
10. Globaalne infoühiskond ja IKT
11. Kliimamuutused
12. Keskkonnaprobleemide esitlused
13. ÜRO tähtpäevad

	Õpitulemused
	Ainekursuse läbinud õpilane 

· Õpilane on teadlikum maailma aktuaalsetest probleemidest
· Õpilane teab, kuidas igapäevased otsused suuremat pilti mõjutavad
· Õpilane on arendanud enda empaatiavõimet
· Õpilane on arendanud enda allikakriitilisust
· Õpilane on enam kursis välisuudistega
· Õpilane tunneb end maailmakodanikuna, kelle panus loeb


	Kursuse lõpptulemuse kujunemine

	Kursust hinnatakse arvestatud/mittearvestatud skaalal.
Kõik ülesanded peavad olema arvestatud. Ülesanne loetakse arvestatuks, kui selle tulemus on vähemalt 50%. Kui vähemalt ühe ülesande tulemus on MA või märge T (tegemata), märgitakse kogu kursuse tulemuseks „mittearvestatud“.
Ülesanded asuvad Moodle’is. Kursuse läbimiseks tuleb sooritada ja arvestada kõik ülesanded, näiteks esitlus, rollimäng, arvamuslugu, väide, test, küsitlus, infootsing 

	Õppematerjal
	
Mondo õppematerjalid, Opiq “Globaliseeruv maailm”, Moodle kursus “Globaliseeruv maailm”

